Σέρχιο Γκονζάλες

Ο Σέρχιο Νέλσον Γκονζάλες {ισπανικά :  Sergio Nelson "El Rulo" González} (γεννημένος στις 21 Μαρτίου 1961), ευρύτερα γνωστός στο κοινό ως El Rulo ήταν Αργεντινός επαγγελματίας ποδοσφαιριστής, ο οποίος αγωνίζονταν ως επιτελικός μέσος.
Καριέρα
Ο El "Rulo", ξεκίνησε να αγωνίζεται στην Estudiantes de Río Cuarto το 1981 και αποτέλεσε μαζί με τους Eduardo Giuliano και José Monserrat μια μαγική τριπλέτα στη μεσαία γραμμή της ομάδας. Αν και εκείνη η ομάδα της Estudiantes δεν κατόρθωσε τελικά να προβιβασθεί στην AFA National, έμεινε στη μνήμη όλων για την κατάκτηση του πρωταθλήματος της Περιφερειακής Λίγκας του 1981.FALLECIÓ SERGIO "RULO" GONZÁLEZ

Γρήγορα το ταλέντο του κινητοποίησε τις μεγαλύτερες ομάδες της πόλης και ο Γκονζάλες αποκτήθηκε από την Ινστιτούτο. Με τη φανέλα της "La Gloria" αγωνίστηκε τη διετία 1983-85 καταγράφοντας εκπληκτικές εμφανίσεις.

Το καλοκαίρι του 1985 άφησε την Άλτα Κόρδοβα και μετακόμισε στο εξωτερικό για πρώτη φορά στην καριέρα του, καθώς μεταγράφηκε στην βελγική Ρουαγιάλ Αντβέρπ και την Ά Εθνική του Βελγίου. Παρότι υπέγραψε τριετές συμβόλαιο, παρέμεινε στην Αντβέρπ μόνο για 2 χρόνια, σκοράροντας 8 τέρματα σε 40 εμφανίσεις μεταξύ 1985 και 1987. Sergio González profile 

Το καλοκαίρι του 1987 παραχωρήθηκε με ετήσιο δανεισμό Άρη Θεσσαλονίκης. Με τον Άρη, κατέγραψε συνολικά 32 συμμετοχές, εκ των οποίων οι 27 στο Πρωτάθλημα (με 6 γκολ και 3 ασίστ), οι 5 στο Κύπελλο Ελλάδας.

Το 1988 επέστρεψε στην Αργεντινή και φόρεσε τη φανέλα της Αρχεντίνος Τζούνιορς σε 19 αγώνες πρωταθλήματος, σημειώνοντας και 2 τέρματα. Αποτέλεσε μέλος της περίφημης "Los globertrotters de La Paternal" μαζί με τους Silvio Rudman, Fernando Redondo.

«Ξενιτεύθηκε» για δεύτερη φορά, αγωνιζόμενος για μια τριετία στο Μεξικό φορώντας διαδοχικά τη φανέλα των Μονάρκας Μορέλια (26 συμ/5 γκολ), C.F. Cobras de Querétaro (24 συμ. |9 γκολ) και Ατλάντε (5 συμ/1 γκολ)."Cobras 1992" Mexico 1991/92 RSSSF"Atlante 1993" Mexico 1992/93 RSSSF Με την C.F. Cobras de Querétaro γνώρισε τον υποβιβασμό αλλά με την Ατλαντε κατέκτησε το πρωτάθλημα του Μεξικού.

Στα 32 του, επέστρεψε στην ομάδα της καρδιάς του, την Ινστιτούτο, με την οποία αγωνίστηκε για μια σεζόν (1993-94) στην Πριμέρα Β Νασιονάλ, φτάνοντας στον τελικό του 1994 για την άνοδο στην Primera, τον οποίο όμως έχασε από τον Ταγιέρες.

Ακολούθως μεταπήδησε στην  Μπάνφιλντ και το 1995 ξαναγύρισε στην Ινστιτούτο, όπου έπαιξε μέχρι το 1997. Την περίοδο αυτή, έφτασε σε έναν ακόμη τελικό κόντρα στην Ουνιόν ντε Σάντα Φε, στον οποίο  πάλι η ομάδα της Κόρδοβα δεν κατάφερε να κερδίσει.

Στην διπλή αυτή παρουσία του στην Ινστιτούτο πέτυχε 19 τέρματα σε 100 εμφανίσεις.Hay que sacarse el sombrero ante Guiñazú
Ολοκλήρωσε την καριέρα του στην Chaco For Ever, με την οποία κατέγραψε 9 συμμετοχές. 
Μετά το τέλος της αθλητικής του καριέρας, ο Γκονζάλες διετέλεσε τεχνικός διευθυντής της Sportivo Belgrano αλλά και υπηρεσιακός προπονητής της Ινστιτούτο (το 2006) μαζί με τον Ramón Álvarez.
Θάνατος
Ο Γκονζάλες απεβίωσε το βράδυ της Δευτέρας 13 Ιουλίου 2020, σε ηλικία 59 ετών, μετά από ανακοπή καρδιάς ενώ ασκούνταν μαζί με τον γιο του Τζουλιάνο, στο Parque de las Ciencias (Πάρκο των Εθνών) στο βόρειο τμήμα της Κόρδοβα. Αισθάνθηκε έντονο πόνο στο στήθος και μολονότι το ασθενοφόρο έφτασε εγκαίρως, οι προσπάθειες ανάνηψης δεν κατέστη δυνατό να τον σώσουν. Τεράστια θλίψη στο ποδόσφαιρο της Κόρδοβα: Πέθανε ο Σέρχιο «Ρούλο» ΓκονζάλεςΠέθανε ο παλιός ποδοσφαιριστής του Άρη Σέρχιο Γκονζάλες voria.grMurió a los 58 años el ex Instituto Sergio "Rulo" González cadena3.com
Διακρίσεις
Συλλογική διάκριση:  
Ως παίκτης της Ατλάντε
Liga MX: 1992–93
Παραπομπές

Εξωτερικές πηγές
Προφίλ του Σ. Γκονσάλες στο transfermarkt.com
Προφίλ του Σ. Γκονσάλες στο bdfa.com.ar

Κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Αργεντινοί ποδοσφαιριστές στο εξωτερικό
Κατηγορία:Ποδοσφαιριστές Ινστιτούτο Ατλέτικο Σεντράλ Κόρδοβα
Κατηγορία:Ποδοσφαιριστές Μπάνφιλντ
Κατηγορία:Ποδοσφαιριστές Αρχεντίνος Τζούνιορς
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Ρουαγιάλ Αντβέρπ ΦΚ
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Άρη Θεσσαλονίκης
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μονάρκας Μορέλια
Κατηγορία:Ποδοσφαιριστές ΚΦ Ατλάντε
Κατηγορία:Ποδοσφαιριστές Πριμέρα Ντιβισιόν Μεξικού